Monterey (Kaliforniya)

Monterey — ABŞ-də şəhər. Kaliforniyanın mədəniyyət mərkəzi

Bu qədim mənzərəli şəhər Sakit okeanın sahilindəki Monterey yarımadasında yerləşər. Sakinlər tarixi abidələrə çox həssaslıqla yanaşırlar. XIX əsrin sonu, XX əsrin əvvəllərində bu mənzərəli balıqçılıq şəhəri rəssamların və yazıçıların sevimli yerlərindən biri idi. Monterrey bu günədək Kaliforniyanın mədəniyyət mərkəzi adını qoruyub saxlaya bilib.

 Tarixçəsi 
Monterey 1770-ci ildə ispan tərəfindən təsis edilib. O zamanlar Kaliforniya Yeni İspaniyanın tərkibində idi. 1775–1849-cu illərdə bu şəhər Kaliforniyanın ilk paytaxtı olmuşdur. 2005-ci ildə bu şəhərin əhalisi 30 641 nəfər olmuşdur. Montereydə ABŞ-nin ən yaxşı okeanariumlarından biri, qədim liman qurğularından biri, Kaliforniyanın ilk mədəniyyət ocaqları olan — teatr, kitabxana və s. kimi sağ qalmış bir çox görməli yerləri vardır. Şəhərdən yalnızca bir neçə kilometr uzaqlıqda unikal sualtı kanyon — Kanyon Menterey yerləşir ki, turistlərin ən çox ziyarət etdiyi məkanlardan biridir..


Həmçinin bu şəhərdə "17 mil yolu" da vardır ki, hər il minlərlə turisti heyran edir. Belə özəl, lakin ictimaiyyət üçün əlçatan olan ödənişli yol Monterey şəhərinin (şimaldan) və Karmel (cənubdan) arasında okean yarımadasının Monterey adlı kiçik bir hissəsi boyunca uzanır. Yol Sakit okeanın sahili boyunca çimərliklər və qayalar arası ilə uzanır. Bu yol isə Kaliforniyanın ən bahalı saraylarından birinin yerləşdiyi yarımadaya və meşələrə dalır.

1960-cı illərə qədər şəhərdə balıqçılıq ilə məşhur idi. Dünyaca məşhur balıqçılar məhz bura gələrək, möhtəşəm mənzərəni izləyər və balıq tutardı. Sonradan, turizm sahəsi balıqçılığı qabaqladı.

1958-ci ildən şəhərdə hər il məşhur Monterey Jazz Festival — caz festivalı keçirilir. 1967-ci ilin iyun ayında şəhər Monterey rok musiqi festivalının keçirildiyi məkana çevrildi. Üçgünlük konsert tədbiri 16 İyun-18 iyun 1967-ci il tarixlərində Monterey sərgi dairəsinin ərazisində keçirilmişdir. Bu, təxminən 200.000 nəfər tərəfindən ziyarət edilən ilk geniş yayılmış rok festivalı idi, daha çox 55 000–90 000 insan bazar günü gecə yarısı keçirilən tədbirin zirvəsində iştirak etmişdi. Amerikanın ilk böyük çıxışlarından olan Cimi Hendriks, Cenis Koplin və Otis Reddinqin ilk böyük ictimai çıxışlarının məhz burada keçirilməsi də diqqətəlayiqdir.

Hər il aprel ayında, 1991-ci ildən başlayaraq, yarış yolunda və onun ətrafında Sea Otter Classic velofestivalı keçirilir. Hal-hazırda şəhər Silikon Vadisinin yaxınlığında yerləşən sakit istirahət yerlərindən biridir.

 Qardaş şəhərlər 
 , Nanao, İşikava
 , Dubrovnik, 2007-dən bəri
 , Quşadası, 6 Avqust, 2007-dən bəri
  Cerviya
 , Lənkəran, 27 İyun, 2011-ci ildən etibarən

 Həmçinin bax 
 Monterey State Historic Park
 Coastal California
 "Monterey", Erik Burdon & The Animals tərəfindən yazılmış məşhur musiqi

 İstinadlar 

 Həmçinin oxu 
 Augusta Fink, Monterey: The Presence of the Past, Chronicle Books, San Francisco, California (1972) 
 California State Waters Map Series—Offshore of Monterey, California, U. S. Geological Survey (2015)
 City of Monterey Parks and Recreation Master Plan, City of Monterey Parks and Recreation Department (1986)
 Environmental Hazards Element, city of Monterey, A part of the General Plan, February 1977
 Flora and Fauna Resources: City of Monterey General Plan Technical Study, prepared for City of Monterey by Bainbridge Behrens Moore Inc., Nov. 2, 1977
 General Plan, the City of Monterey, (1980)
 Helen Spangenberg, Yesterday's Artists of the Monterey Peninsula, Monterey museum of Art (1976)
 Prehistoric Sources Technical Study'', prepared for the city of Monterey by Bainbridge Behrens Moore Inc., may 23, 1977

 Həmçinin bax 

 Live Monterey Bay Web Cam

Kateqoriya:Kaliforniya şəhərləri